تورکیه ده جمهوریت نینگ اعلان ایتیلیشی نینگ 97- ییل لیگی تورکیه, چیت ایللرده گی نماینده لیک لر و شمالی قبرس تورک جمهوریتی ده قیزغین نشانلنماقده.
پایتخت انقره ده بیرینچی مراسم اتاتورک یادگارلیگی ده بولیب اوتدی. تورکیه جمهوریتی جمهوررئیسی رجب طیب ایردوغان باشچی لیگی ده گی دولت مسئول لری, تورکیه جمهوریتی نینگ 97- ییل لیگی مناسبتی بیلن اتاتورک یادگارلیگی گه باردی.  ایردوغان و اونینگ بیلن بیرگه بارگن هیئت اعضا لری خوددی شوو ییر نینگ اوزی ده (جمهوریت نینگ اساسچی سی غازی مصطفی کمال) اتاتورک نینگ مقبره سی گه گل قویدی.
ایردوغان, اتاتورک یادگارلیگی ده گی خاص کتاب گه, "اولکه میز نینگ آلدی نی آلیش بوییچه ایچکری و تشقری دن مطرح بولیاتگن حمله کوره ش عظمی میز نی کوچه یتیریب, قرار لیگی میز نی ینه ده آرتیرماقده.  غلبه لر دن تولیق شانلی تاریخی میز دن جسارت آلیب بیرلیک و قرداش لیک بیلن اورتاق کیله جککه توغری حرکتی میز نی دوام ایته میز" دییه قید ایتدی.
مراسم آرتیدن, تورک ملتی اتاتورک یادگارلیگی گه باره باشله دی.
اتاتورک یادگارلیگی آرتیدن مراسم لر جمهوررئیسلیک مجتمع سی ده دوام ایته دی. جمهوررئیس ایردوغان خوددی شوو ییر نینگ اوزیده 29 اوکتوبر جمهوریت بیره می تبریک لری نی قبول قیله دی.  ایردوغان نینگ اوشبو کون مناسبتی بیلن بیش تپه ده "ملی کوره ش کورگزمه سی" آچیشی هم کوتیلماقده.
جمهوریت بیره می مناسبتی بیلن تورکیه پارلمانی دن باشلب تورکیه نینگ بیرینچی مجلسی گه قدر پیاده یوریله دی.
عینی دمده جمهوررئیسلیک ارتباط لر ریاستی تامانیدن انتالیا ولایتی ده گی پاتارا انتیک شهریده جمهوررئیسلیک سمفونی آرکستری هم بویوک جمهوریت کنسرتی ترتیب له یدی.
بوندن تشقری اورته ییر دینگیزی ده 97 غواص نینگ اشتراکی بیلن خاص بیر سوو نینگ تگی آیدین له تیش نمایشی ترتیب له نه دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
